open-index/open-wikipedia-markdown huggingface dataset:
Michael Harner

**Michael Harner** (* 27. apríl 1929, Washington D.C., USA.† 3. február 2018) bol americký antropológ, priekopník vo výskume šamanizmu, zakladateľ a prezident *Nadácie pre štúdium šamanizmu (Foundation for Shamanic Studies)* so sídlom v Mill Valley v Kalifornii.

## Život
Počas svojich antropologických výskumov domorodých kmeňov Shuar a Conibo, neskôr aj iných domorodých národov hornej Amazonky bol Harner začiatkom šesťdesiatych rokov minulého storočia zasvätený do šamanizmu. Stal sa zakladateľom prúdu „renesancie šamanizmu“ (neošamanizmu) v západnom svete. Je učiteľom šamanizmu a praktizuje „šamanské liečenie“.

Na základe jeho porovnávacích štúdií vznikol tzv. core šamanizmus, v ktorom popisuje svoj vlastný prístup k šamanizmu a jeho technikám. Harner je zároveň zakladateľom a prezidentom Nadácie pre štúdium šamanizmu (Foundation for Shamanic Studies (FSS)), ktorá sa venuje celosvetovému zachovaniu, ďalšiemu výskumu a šíreniu šamanských znalostí.

## Dielo
### Monografia a články
* *The Jivaro – People of the Sacred Waterfalls*. University of California Press, Berkeley CA 1972, ISBN 0-520-05065-7
* The Ecological Basis for Aztec Sacrifice. In: *American Ethnologist*. Nr. 4, 1977, S. 117–135
* *Cannibal*. Morrow, New York NY 1979, ISBN 0-688-03499-3
* *The Way of the Shaman*. Harper & Row, San Francisco CA 1980, ISBN 0-06-063710-2. Nemecky vyšlo pod názvom Der Weg des Schamanen. Ariston, Genf 1981, ISBN 3-7205-1819-1. Francúzsky vyšlo pod názvom *La Voie du chamane*. Mama Editions, Péronnas 2011, ISBN 978-2-84594-047-5. Česky vyšlo pod názvom *Cesta šamana*. DharmaGaia, Praha 2010, ISBN 978-80-86685-81-6
* Core Shamanism defended. In: *Shaman's Drum*. Jarné číslo, 1988, S. 65–67
* Shamanic counseling. In: G. Doore (Hrsg.): *The Shaman's Path. Healing, Personal Growth and Empowerment.* Shambhala, Boston MA 1988, S. 179–187
* *Journeys Outside of Time. The Way to Knowledge and Wisdom.* Unwin Paperbacks, London 1990, ISBN 0-04-440587-1
* *Cave and Cosmos:  Shamanic Encounters with Another Reality*. North Atlantic Books, Berkeley, 2013, ISBN 978-1-58394-546-9.

### Vydavateľstvo
* *Hallucinogens and Shamanism.* Oxford University Press, London, 1972, ISBN 0-19-501649-1

## Referencie


## Externé odkazy
* Literatúra od Michaela Harnera a o Michaelovi Harnerovi v Katalog der Deutschen Nationalbibliothek  
* Foundation for Shamanic Studies (english)
* http://www.samanizmus-fss.sk/  Nadácia pre štúdium šamanizmu v Európe (po slovensky)
* Foundation for Shamanic Studies Europa (deutsch)

Kategória:Antropológovia USA
Kategória:Šamanizmus
Kategória:Osobnosti z Washingtonu D.C.
Félix II.

**Félix II.** (lat. *Felix II.*) môže byť:
*protipápež v rokoch 355 – 365, pozri Félix II. (protipápež)
*pápež v rokoch 483 – 492, pozri Félix III. (pápež v 5. storočí)
Rukopis z Akkry

**Rukopis z Akkry** (portug. **Manuscrito encontrado em Accra**) je dielo brazílskeho spisovateľa Paula Coelha. Z jeho predhovoru ku knihe vyplýva, že ho k jej napísaniu inšpiroval objav starých rukopisov neďaleko miesta Nag Hammádí v Egypte. Pergamen bol napísaný v troch jazykoch: arabsky, hebrejsky a latinsky. V Káhirskom múzeu určili dobu pôvodu na rok 1307 n.l. a miesto pôvodu mesto Akkra. 

Samotný dej sa týka dobytia Jeruzalema, ktoré sa začalo v roku 1099. Útočníkmi boli francúzski križiaci. V meste sa nachádzali kresťania, židia a moslimovia, ktorí tam mali svojich vodcov a Kopta, kronikár, pôvodom Grék. Autor sa sústreďuje na jeho poučenia občanom Jeruzalema v predvečer križiackeho útoku. Kniha nemá dej, je to skôr filozoficko-náboženský dialóg majstra a jeho žiakov. 

## Zdroj
Paulo Coelho, Rukopis z Akkry, IKAR, 2013, slovensky, strán 143, ISBN 978-80-551-3301-0
Kategória:Knihy z 2012
Kategória:Knihy Paula Coelha
Ulica J. M. Hurbana (Žilina)

**Ulica J. M. Hurbana**  je ulica v Žiline a nachádza sa západne od starého mesta.

## Priebeh
Ulica sa začína pri OC Mirage a vedie na západ až na križovatku ciest s ulicami Framborská a Ulica Andreja Kmeťa.

## Blízke ulice
* Framborská
* Ulica Andreja Kmeťa
* Kálov
* Legionárska
* Kuzmányho
* Hodžova

## Pozri aj
* Zoznam ulíc a námestí v Žiline

## Externé odkazy
* Fotogaléria na zilina-galery.sk

## Zdroj
* Ulica na mape mesta

Kategória:Ulice v Žiline
Zoznam najvyšších budov v Guadalajare (Mexiko)

thumb|vpravo|1. Hotel Riu Plaza Guadalajara, 215 m
Toto je zoznam najvyšších budov v mexickej Guadalajare.


Súbor:Multiva1.jpg|6. Torre Chapultepec, 92 m 
Súbor:F17.JPG|9. Hotel Misión Carlton, 80 m
Súbor:Country1.JPG|10. a 11. Condominio Residencial Américas Country, 80 m
Súbor:Guadalajara´s Cathedral, Jalisco, Mexico.jpg|14. Catedral Metropolitana, 67 m
Súbor:Our Lady of the Rosary Church, Guadalajara, Jalisco, Mexico.jpg|20. Parroquia de Nuestra Señora del Rosario, 50 m


## Časová os

## Zdroj

* 

Guadalajara (Mexiko)
Kategória:Mrakodrapy v Mexiku
Honorius IV.

**Honorius IV.** (vlastným menom  Giacomo Savelli; * asi 1210, Rím, Taliansko – † 3. apríl 1287, Rím), bol 190. pápež katolíckej cirkvi. 
 
Pápežský úrad zastával v dobe od 2. apríla 1285 do svojej smrti.

## Pozri aj

* Zoznam kardinálov vymenovaných Honoriom IV.

## Iné projekty

## Zdroj

Kategória:Narodenia v 13. storočí
Kategória:Úmrtia 3. apríla
Kategória:Úmrtia v 1287
Kategória:Talianski pápeži
Rakúske národné vodnopólové družstvo mužov

**Rakúske národné vodnopólové družstvo mužov** je národné družstvo mužov, ktoré reprezentuje Rakúsko v medzinárodných vodnopólových súťažiach a priateľských zápasoch. Funguje pod záštitou *Österreichischer Schwimmverband* (OSV). Za jeho najväčšie úspechy možno považovať 4. miesto na Olympijských hrách a bronz z Majstrovstiev Európy. 

## Vrcholné podujatia
Na olympijských hrách sa rakúske družstvo zúčastnilo 3-krát. Najlepšie umiestnenie dosiahlo hneď pri svojom prvom štarte, keď v roku 1912 v Štokholme skončilo štvrté. Naposledy štartovalo v Helsinkách 1952, kde skončilo na 12. mieste. Okrem toho sa 2-krát pokúšalo postúpiť na olympijský turnaj, ale v kvalifikácii skončilo zhodne na nepostupovom 8. mieste. Na Majstrovstvá sveta sa družstvu nepodarilo kvalifikovať ani raz. 

Na Majstrovstvách Európy sa družstvo zúčastnilo 11-krát, z toho 3 podujatia organizovalo. V roku 1931 pri svojom druhom štarte na ME získalo bronzovú medailu, keď zaostalo iba za  a . Od roku 1970 sa na európskom šampionáte predstavovalo nepravidelne a naposledy v ňom súťažilo v roku 1995, keď podujatie organizovala rakúska Viedeň. Domáce družstvo na ňom skončilo jasne posledné. Neskôr sa nedokázalo kvalifikovať ani na európske majstrovstvá B kategórie.

## Výsledky
;Olympijské hry

;Majstrovstvá sveta
* *nekvalifikovalo sa*

;Majstrovstvá Európy

;Majstrovstvá Európy B kategórie

## Referencie
* todor66.com 

## Externé odkazy
* Oficiálna stránka Österreichischer Schwimmverband 

Kategória:Národné vodnopólové družstvá
Vodné pólo
Národné
Taríka

**Taríka** (-po arabsky; doslova: cesta, spôsob) je (akékoľvek) sufistické bratstvo, rád. Pôvodne v sufizme slovo taríka znamenalo premyslenú cestu k Pravde, až neskôr systém duchovných cvičení, askézy a zbožnosti. 

## Charakteristika
Vyššie spomenutá "cesta" znamená nielen vzostup do spirituálnych výšin, ale aj poznanie seba samého, lebo „len ten, kto pozná seba, pozná aj svojho Pána“. 

Novic rádu, teda ten, kto sa vyberá na spomínanú cestu, sa volá muríd. Jeho majster sa volá šajch. Novic sa učí a cvičí 3 roky. Po prijatí dostane adept rádový odev – chirku a pokrývku hlavy. Stáva sa dervišom (žobrák, ten, čo si otiera hlavu o dvere) alebo fakírom (chudobný). 

Členovia tarík sa zvyčajne ženia, žijú s rodinou a venujú sa svojmu zamestnaniu. V rádovom dome trávia len 40 dní za rok. Tam sa zúčastňujú na obrade zvanom „zikr“. 

Tarík v islame vzniklo asi 300, niektoré ako vetvy väčších bratstiev; dnes je tarík cca 70 až 80.

V 12. storočí boli taríky dôležitými spoločenskými organizáciami. V 15. a 16. storočí zažili zlatý vek. Prispievali k šíreniu islamu.  

## Typy tarík
*idrííja/idrísovská taríka (súhrne označenie pre rôzne súfické bratstvá a školy, ktoré založili žiaci Ahmada ibn Idrísa)
*čištíja
*bektašija
*kádiríja (založená po smrti Abd al-Kádira al-Džíláního v Bagdade jeho stúpencami; je známa zvláštnymi rituálmi; zohrala dôležitú úlohu v bojoch v severnej Afrike)
*mawlawíja
*kalandaríja (taríka potulných dervišov; členovia si holili bradu, hlavu a obočie)

## Zdroj
* taríka. In: 

Kategória:Sufizmus
Čištíja

**Čištíja** (iné názvy: **čistíja**, **češtíja**, **čestíja**) je sufistické bratstvo (taríka) v južnej Ázii, ktoré založil Muínuddín Muhammad Čistí. Pôsobí v Pakistane, Indii a Bangladéši. 

Základ čištíje tvorí koncepcia „jednoty bytia, jednoty Boha a jednoty tvorstva“. Čištíja odmieta súkromné vlastníctvo, ktoré je vraj negáciou viery v Boha. Na prijatie do rádu nebolo potrebné konvertovať na islam. Čištíja hlásala pacifizmus, snažila sa dosiahnuť spravodlivý spoločenský poriadok, vyhýbala sa stykom so svetskou mocou. 

Vrchol dosiahla v 13. a 14. storočí.

## Referencie

## Zdroj
* čistíja. In: 

## Externé odkazy
*ČEŠTĪYA in: ''Encyclopaedia Iranica''

Kategória:Sufizmus
Oltár Nebies

**Oltár Nebies** alebo (nesprávne) **Chrám Nebies**  je komplex taoistických chrámov v obvode Tung-čcheng v historickej časti Pekingu. Jeho začiatky siahajú do začiatku 15. storočia. Čínski cisári sa tu modlili za dobrú úrodu.

V súčasnosti patrí spolu so Zakázaným mestom k najvyhľadávanejším pamiatkam Pekingu. V roku 1998 bol zapísaný na zoznam svetového dedičstva UNESCO.

## Obetný oltár
V čínskej mytologii sú báje o zrodení ľudstva, ale čínske nebo bolo prázdne, bez bohov, a bohovia nemali vymedzené ani žiadne určité miesto. Nadviazať s nimi spojenie mohli veriaci len v chrámoch postavených k tomuto účelu. Platilo to bez výnimky i pre cisára, ktorý musel vystupovať po schodišti do Chrámu Nebies na juhu svojho hlavného mesta Pekingu a prosiť nebo o požehnanie svojej vlády a o jej úspechy. Od ,,Paláca odriekania“ na západe areálu kráčal k vlastnému okrúhlemu chrámu. Najvýznamnejšími objektmi tohto chrámu sú klenba Nebies a hlavná sieň modlitieb za dobrú úrodu.

## Sieň modlitieb
Je 31 metrov vysoká, stojí na vysokom trojstupňovom mramorovom podstavci kruhového pôdorysu, má tri tmavomodré strechy nad sebou a bola postavená v rovnakej dobe ako cisársky palác, v roku 1421.

## Kruhový oltár
Je to trojposchodová kamenná terasa, každé poschodie je ohraničené zábradlím z kameňa. Konali sa tu obrady obetí Nebesiam. 

## Múr ozvien
Je to budova obklopená kruhovitým múrom, preslávená dobrou akustikou. Keď niekto zašepká na jednej strane múra, ozvena to odnesie na opačný koniec. 

## Oltár nebies
V dávnych časoch slúžil na obetovanie. Je trojposchodový, z mramoru a prostriedok tvorí guľatý kameň, ktorý je základom prstenca. Dnes je hlavne dejiskom fotografovania. Každý Číňan stojaci na stredovom kameni sa tu chce dať vyfotografovať.

## Sieň modlitieb za dobrú úrodu
Táto stavba bola dokončená v roku 1420. Tvoria ju posvätné objekty. Je vybudovaná do vežovitého tvaru, má tri prstence a modré strechy z glazovaných tašiek. Modré strechy sú i na ostatných budovách. Hlavná sieň je bohato vyzdobená a v jej čele stojí modro-zlatý trón.

## Referencie

## Literatúra
* *1000 DIVŮ SVĚTA*, vydalo nakladatelství Svojtka & Co., s.r.o.
* *MODERNÍ ILUSTROVANÁ ENCYKLOPEDIE*, DORLING KINDERSLEY BOOK

## Iné projekty
 

## Externé odkazy
* Stránka UNESCO
* Chrám nebies 
* Chrám nebies

## Zdroj

Kategória:Lokality Svetového dedičstva v Číne
Kategória:Dejiny Číny
Kategória:Stavby v Číne
Mikuláš IV.

**Mikuláš IV.** (vlastným menom  Girolamo Masci; * 30. september 1227, Lisciano, Taliansko – † 4. apríl 1292, Rím), bol 191. pápež katolíckej cirkvi. 

Pápežský úrad zastával v dobe od 22. februára 1288 do svojej smrti.

## Pozri aj

* Zoznam kardinálov vymenovaných Mikulášom IV.

## Iné projekty

## Zdroj

Kategória:Talianski pápeži
Kategória:Kardinál-biskupi Palestrinskej diecézy
Švédske národné vodnopólové družstvo mužov

**Švédske národné vodnopólové družstvo mužov** je národné družstvo mužov, ktoré reprezentuje Švédsko v medzinárodných vodnopólových súťažiach a priateľských zápasoch. Funguje pod záštitou *Svenska Simförbundet* (SSF). Svoj prvý medzištátny zápas odohralo v roku 1908 na LOH v Londýne podľahlo . Za jeho najväčšie úspechy možno považovať 3 medailí z Olympijských hier a 3 medaily z Majstrovstiev Európy. 

## Vrcholné podujatia
Na olympijských hrách získalo švédske družstvo 3 medaily, z toho 1 striebornú. Tú získalo na domácej olympiáde v Štokholme v roku 1912. Dva bronzy pridalo v rokoch 1908 a 1920. Naposledy sa na OH  predstavilo v roku 1980, keď kvôli bojkotu olympiády niektorými krajinami sa uvoľnilo miesto. Švédsko na tomto olympijskom turnaji skončilo na poslednom mieste. Na Majstrovstvá sveta sa družstvu nepodarilo kvalifikovať ani raz. 

Na Majstrovstvách Európy sa družstvo zúčastnilo 16-krát, naposledy v Bonne 1989. Získalo na nich 3 strieborné medaily, v rokoch 1926, 1947 a 1950. Neskôr sa umiestňovalo na spodných priečkach, resp. v nižšej výkonnostnej kategórii európskeho šampionátu. Posledné súťažné vystúpenie absolvovalo v roku 2002, keď hostilo B kategóriu Majstrovstiev Európy a tesne si nevybojovalo účasť v kvalifikácii na nasledujúce hlavne európske podujatie. 

## Výsledky
;Olympijské hry

1 Družstvo sa zúčastnilo turnaja, keď sa uvolnilo miesto kvôli bojkotovaniu hier niektorými štátmi

;Majstrovstvá sveta
* *nekvalifikovalo sa*

;Majstrovstvá Európy

;Majstrovstvá Európy B kategórie

## Referencie
* todor66.com 

## Pozri aj
* Švédske národné vodnopólové družstvo žien

## Externé odkazy
* Oficiálna stránka Svenska Simförbundet 

Kategória:Národné vodnopólové družstvá
Vodné pólo
Národné
Chrám Preah Vihear

**Preah Vihear** je hinduistický chrám na severe Kambodže pri hraniciach s Thajskom. 
O územie na ktorom sa chrám nachádza viedli oba štáty v minulosti spor; v 60. rokoch 20. storočia bolo nakoniec priznané Kambodži. Chrám je zasvätený Šivovi, jeden z prvých chrámov bol na tomto mieste vystavaný už v 9. storočí.

V roku 2008 bol zapísaný na zozname svetového dedičstva UNESCO.

## Iné projekty

## Externé odkazy
* Stránka UNESCO
* ''Case Concerning the Temple of Preah Vihear''  
* ''The Thai's Unique View Of The Khmer People And History'' 

## Zdroj

Kategória:Lokality Svetového dedičstva v Kambodži
Kategória:Hinduistické chrámy
Kategória:Archeologické lokality v Kambodži
Moínuddín Čiští

**Moínuddín Čiští** (ďalšie mená pozri dole; *1141,  Sístán – † 16. marec 1236) bol jeden z najväčších islamských mystikov, zakladateľ indického rádu čištíja. 

## Meno
Pred meno sa dáva niekedy titul:
* **Hazrat**
* **Chwádža** (-po arabsky a inde)/**Chvádža** (-po perzsky)
* **Hazrat Chwádža**
* **Šajch** (v lokálnych obmenách)

Namiesto slova  "Čiští" (v mene uvedenom vyššie na začiatku článku) bývajú často dlhšie výrazy, napr.:
*…**Hasan Čiští**
*…**Hasan Čiští Sandžarí Adžmerí**
*…**Hasan Sandžarí Čiští**
*…**Hasan Sedží** 
*…**(Abú) Muhammad (al-)Čiští**

Namiesto slova Čiští býva niekedy tvar **Čistí**. Slovo Čiští/Čistí v (dnešnej) iránskej perzštine znie  **Čeští/Čestí**. 

Namiesto perzského (či urdského) Moínuddín/**Mo’ínuddín/ Mo’ín al-Dín** sa meno často prepisuje podľa štandardnej arabskej výslovnosti, čiže **Muín ad-Dín**alebo **Muín-ad-Dín/Mu’ín-ad-Dín** alebo **Muín al-Dín/Mu’ín al-Dín** alebo **Muínu 'd-Dín/Mu’ínu 'd-Dín** alebo **Muínaddín/Mu’ínaddín** alebo **Muínuddín/Mu’ínuddín**. V Indii sa píše aj **Mu'inuddín** alebo **Móinuddín** (मोइनुद्दीन) a podobne.

Jeho čestné mená sú napr. **Garíb Nawáz** ("dobrodinec chudobných") a **Sultán al-Hind/Sultánu 'l-Hind/Sultán-ul-Hind** ("sultán Indie").

## Život
Rodný Sístán opustil v roku 1153 alebo 1169 alebo 1178 a rozhodol sa pre duchovný život. S cieľom získať dobré náboženské vzdelanie sa vybral na cesty. Navštívil pritom aj veľa autorít tých čias, napríklad Abd al-Kádera Džíláního (Abd al-Kádira Džíláního). Po roku 1186 sa vrátil do Indie, kde sa usadil. Do svojho rádu prevzal niektoré indické zvyky. Významná je jeho hrobka v Adžméri v Indii, ku ktorej chodia  moslimovia, sikhovia, hinduisti aj kresťania.

## Referencie

## Zdroj
* Čiští, Mu'ínaddín Muhammad, al-. In: 
*http://www.iranicaonline.org/articles/cestiya

Kategória:Sufizmus
Kategória:Indické náboženské osobnosti
Kategória:Narodenia v 1141
Kategória:Úmrtia v 1236
Ahmad ibn Idrís

**Ahmad ibn Idrís** (* 1760 – † 1837) bol marocký sufistický učiteľ a zakladateľ idrísovskej tradície. 

Bol presvedčený, že pravdivé poznanie sunny a Koránu veriacemu poskytne iba Boh. Každý moslim je povinný hľadať Boha. Idrísovská tradícia sufizmu sa rozšírila na Balkán, do Sýrie, Istanbulu, Cyrenajky, centrálnej Sahary, Sudánu, Somálska, Indonézie a Malajzie. Jeho syn neskôr založil ahmadovsko – idrísovský rád, ktorý pôsobí v Egypte a Sudáne.

## Zdroj
* Ibn Idrís, Ahmad. In: 

Kategória:Sufizmus
Kategória:Marocké osobnosti
Kategória:Narodenia v 1760
Kategória:Úmrtia v 1837
Bektašija

**Bektašija** (iné názvy: **bektášija**, **bektášíja**; príslušníci sa po slovensky volajú **bektaši**) bola vplyvná taríka v Osmanskej ríši, existuje ale dodnes.

Bektašija sčasti zachováva niektoré predislamské zvyky, naopak nedodržuje niektoré moslimské rituály (ani modlitbu), prevzala prvky kresťanstva a šíitizmu. Muhammeda a Alího kladie na rovnakú úroveň s Alahom. Zdôrazňuje úlohu duchovného učiteľa. Sunniti považujú bektašiju za nemorálnu. 

Jednoduchá organizácia a tolerancia bektašije k nemoslimom prispela ku konverzii časti kresťanského obyvateľstva v rámci Osmanskej ríše.
	 
Po likvidácii janičiarov v roku 1826 boli prenasledovaní aj bektaši. V Turecku bektašija oficiálne zanikla v roku 1925 (zrušenie sufistických rádov), centrála bektašije sa následne presunula do Albánska (kde boli počas komunistickej vlády bektaši prenasledovaní), neskôr do Egypta. Dnes má veľa stúpencov v Turecku, Albánsku a medzi albánskymi emigrantmi v USA.

## Referencie

## Zdroj
* bektášíja. In: 

## Externé odkazy
*http://www.iranicaonline.org/articles/bektasiya BEKTĀŠĪYA in: Encyclopaedia Iranica]

Kategória:Sufizmus
Sufi

**Sufi** môže byť:
*prívrženec sufizmus, pozri sufizmus
*prvé meno (odvodené od slova Súfí), pozri Súfí
*názov tureckej piesne, pozri Sufi (pieseň)
Súfí

**Súfí** môže byť:
*prívrženec sufizmu, pozri sufizmus
*súčasť arabských a pod. mien:
**Súfí (prvé meno)
**Abd ar-Rahmán ibn Umar as-Súfí
Abd al-Kádir al-Džílání

**Abd al-Kádir al-Džílání** (-v spisovnej arabčine; iné prepisy: **Abdalkádir/Abdu 'l-Kádir/Abdulkádir al-Džílání**; po perzsky **Abd al-Káder/Abdolkáder al-Džílání**; po kurdsky *Evdilqadirê Geylanî*; pozri aj Abd al-Kádir;  * 1077 alebo 1078, Perzia – † 1166, Bagdad) bol podľa tradície zakladateľ taríky (sufijského rádu) kádiríja.

Študoval v Bagdade islamské právo. Neskôr si získal medzi moslimami reputáciu ako dobrý kazateľ a učiteľ a vraj konvertoval veľa židov a kresťanov na islam. Jeho koncept sufizmu bol džihád voči vlastnej vôli s cieľom podrobiť sa Alahovej vôli.

## Zdroj
*http://www.britannica.com/EBchecked/topic/693/Abd-al-Qadir-al-Jilani

Kategória:Sufizmus
Kategória:Narodenia v 11. storočí
Kategória:Úmrtia v 1166
Kategória:Perzské osobnosti
Kategória:Iracké osobnosti
Shahrisabz

**Shahrisabz** (- súčasnou uzbeckou latinkou;  po slovensky staršie **Šahrisabz** [prepis uzbeckého Шаҳрисабз]  alebo **Šachrisabz** [prepis ruského Шахрисабз] alebo **Šachrisiabz** [prepis ruského Шахрисябз]) je mesto v Uzbekistane, ktorého počet obyvateľov v roku 1991 prekročil 50 000 obyvateľov. Leží 80 km južne od Samarkandu. Je známe ako rodné mesto Tímúra, jedného z veľkých stredovekých vojvodcov. 

V meste sa nachádza množstvo starobylých pamiatok, preto bolo jeho historické centrum v roku 2000 zapísané na zoznam svetového kultúrneho dedičstva UNESCO.

## Referencie

## Iné projekty

## Zdroj

Kategória:Lokality Svetového dedičstva v Uzbekistane
Kategória:Mestá v Uzbekistane
Ichon-Qal’a

**Ichon-Qal’a** alebo **Ičan-Kala** je malé opevnené vnútorné mesto v uzbeckom meste Chiva. 

Zahŕňa viac než 250 starých domov a ďalších asi 50 pamiatok, ktorých výstavba spadá prevažne do 18. – 19. storočia. K dominantám mesta patria vysoké kamenné vstupné brány. 

V roku 2001 bolo zapísané na zoznam svetového kultúrneho dedičstva UNESCO.

## Iné projekty

## Zdroj

Kategória:Lokality Svetového dedičstva v Uzbekistane
Kategória:Stavby v Uzbekistane
Kyparissos

**Kyparissos** (, ) môže byť v gréckej mytológii:
* krásny mladík z ostrova Kea, priateľ boha Apolóna, pozri Kyparissos (mytológia)

**Kyparissos** môže byť aj:
* staroveké grécke mesto v kraji Fókis, pozri Kyparissos (Fókis)
* prímorské mesto v gréckom kraji Lakónia, pozri Kyparissos (Lakónia)
* obec v gréckom kraji Chania na ostrove Kréta, pozri Kyparissos (Chania) 
* obec v gréckom kraji Larisa, pozri Kyparissos (Larisa)
* obec v gréckom kraji Iraklio na ostrove Kréta, pozri Kyparissos (Iraklio)
Mansúr al-Halládž

**Mansúr al-Halládž** (-po arabsky; celým menom po arabsky **Abú al-Mugít Husajn ibn Mansúr al-Halládž** [existujú aj ďalšie verzie mena]; po perzsky (podľa novovekej výslovnosti) **Abu 'l-Mogit Hosajn b. Mansur b. Mahammá Bajzávi Halládž** alebo perzsky ľudovo **Mansur-e Halládž**; * august 857, At-Túr, dnešný Irán – † 26. marec 922, Bagdad) bol arabsky hovoriaci teológ a kazateľ z Perzie, ktorého poprava sa považuje za významný predel islamského mysticizmu. 

## Zdroj
* Halládž, Abú l-Mugíš al-Husajn ibm Mansúr, al-. In: 

## Externé odkazy
*ḤALLĀJ, ABU’L-MOḠIṮ ḤOSAYN

Kategória:Sufizmus
Kategória:Narodenia v 857
Kategória:Úmrtia v 922
Kategória:Perzské osobnosti
Kategória:Popravení sťatím
Gustave Ador

**Gustave Ador** (* 23. december 1845, Ženeva – † 31. marec 1928, Cologny) bol prezident Švajčiarska a Medzinárodného výboru Červeného kríža (1914 – 28).

Pôvodne vyštudoval právo. Prezidentom krajiny sa stal v roku 1917, keď nahradil Arthura Hoffmanna, a bol ním do konca roka 1919. Na začiatku 20-tich rokov 20. storočia bol zástupcom Švajčiarska pri rokovaniach o vstupe do Spoločenstva národov. Mal značný podiel na uznaní jeho neutrality. 

## Iné projekty

## Zdroje
*
*

Kategória:Prezidenti Švajčiarska
Kategória:Osobnosti zo Ženevy
Kategória:Absolventi Univerzity v Ženeve
Adorácia

**Adorácia** () je vzdávanie úcty vzývaním, klaňaním a inými formami náboženského uctievania. V katolicizme sa adoruje Bohu (Otec, Syn a Duch Svätý), eucharistii a symbolom osoby či vtelenia Ježiša Krista. Adorujúca osoba sa volá adorant.

## Pozri aj
* Apoteóza

## Iné projekty

## Zdroj
*

Kategória:Náboženstvo
Kategória:Rituály
Adorant

[thumb|''Adorácia s dvomi anjelmi'', obraz prisudzovaný [Andrea del Verrocchio|Verrochiovi a Da Vincimu]]
**Adorant** alebo **orant** (lat.) je označenie adorujúcej postavy, ktoré sa používa predovšetkým v umení. Adorujúce postavy boli najčastejšie zobrazované s rukami zopätými k modlitbe, ale aj v iných typizovaných pózach.

## Zdroj

*

Kategória:Umenie
Mawlawíja

**Mawlawíja** (iné prepisy: **mawlavíja, maulawíja, maulavíja**; zriedkavo: **mawlawí, mawlaví, maulawí, maulaví, moulaví**; (?)nesprávne: *mawláwíja, mauláwíja, mauláví, mouláví*; v osmanskej turečtine: **mevlevíje** resp. v iných prepisoch: **mevlevíja/mewlewíje**, moderná turečtina: **Mevlevî**) je turecké bratstvo sufizmu známe ako krúžiaci derviši, podľa tanca, ktorý používajú pri meditácii. 

Bratstvo vytvoril Džaláluddín Rúmí, ale rozšíril ho jeho syn sultán Walád. Základom náboženskej praxe rádu bola hudba a tanec. Známy je obrad samá s tancujúcimi dervišmi, ktorý sa koná v miestnosti kruhového tvaru po piatkovej modlitbe. Bratstvo sa tešilo ochrane osmanských sultánov a zohralo veľkú úlohu v tureckej kultúre.

## Zdroj
* mawlawíja, al-. In: 

Kategória:Sufizmus
Prepadnutie Tatra banky na Tupolevovej ulici

náhľad|Pobočka Tatra banky na Tupolevovej
**Prepadnutie Tatra banky na Tupolevovej ulici** bola banková lúpež v pobočke Tatra banky na Tupolevovej ulici v bratislavskej mestskej časti Petržalka, ktorá sa uskutočnila 22. februára 2012. 

Ozbrojený 47-ročný muž, maskovaný šálom a slnečnými okuliarmi, s rukavicami na rukách, vošiel ráno krátko pred deviatou hodinou do banky a pod hrozbou použitia zbrane žiadal od pracovníčky peniaze. Dostal od nej približne 5 000 eur. V čase lúpeže sa nachádzali v banke dvaja zákazníci, SBS nebola prítomná. Nikto nebol zranený. Po odchode lupiča z banky za ním vybehol jeden zo zamestnancov a začal ho prenasledovať. To si všimol policajt  Michal Haňo - kynológ, ktorý sa zhodou okolností v čase osobného voľna nachádzal neďaleko so svojím psom. Keď muž začal unikať smerom na Markovu ulicu, policajt ho vyzval, aby sa zastavil, inak použije donucovací prostriedok. Po jeho neuposlúchnutí Michal Haňo vystrelil raz do vzduchu. Vtedy už boli na mieste ďalší štyria policajti z pohotovostnej motorizovanej jednotky v nepriestrelných vestách, z ktorých jeden tiež raz varovne vystrelil do vzduchu. Muž utekal približne 600 metrov smerom ku Chorvátskemu ramenu (neďaleko Kostola Svätej rodiny). Po zistení, že je obkľúčený, začal kričať, že sa zastrelí. Policajti sa ho snažili upokojiť, on si však po chvíli kľakol a strelil sa do hlavy. Na mieste zomrel.  

Podľa zistení polície muž nebol doposiaľ trestaný. Žil s manželkou v inej časti petržalského sídliska, spolu mali dve dospelé deti. V minulosti sa neúspešne venoval podnikaniu. Zbraň Čz 75 kalibru 9 milimetrov mal v legálnej držbe. 

## Dôsledky
Riaditeľ bratislavskej krajskej polície Csaba Faragó rozhodol o povýšení Michala Haňa na podporučíka, pričom povýšení boli aj štyria policajti, ktorí na mieste zasahovali neskôr. Počas slávnostnej ceremónie vtedajší minister vnútra Daniel Lipšic povedal, že si Michal Haňo si zaslúži vzdať česť a vďaku, keďže zasiahol, hoci nebol v službe, ale na prechádzke so psom. Uviedol, že incident sa síce skončil tragédiou, tú ale nezavinili policajti, podľa neho možno zabránili ešte väčšej, keďže lupič bol ozbrojený a vystresovaný. Hovorca ministerstva vnútra Gábor Grendel dodal, že dôveryhodnosť polície za posledný rok a pol výrazne narástla aj vďaka takým príslušníkom polície ako Michal Haňo.

## Referencie

Kategória:Tatra banka
Kategória:Udalosti v Petržalke
Kategória:2012 na Slovensku
Kategória:Bankové lúpeže
Moulaví

**Moulaví** (iné názvy resp. prepisy: **Maulawí, Maulaví, Mawlaví**; (?)nesprávne: *Mauláví, Mouláví*) môže byť:
*islamský titul, pozri mawlawí (titul)
*Džalál ad-Dín Rúmí
*mawlawíja
Kyparissos (mytológia)

[náhľad|''Kyparissos'', autor:[Jacopo Vignali, (1592 - 1664)]]
**Kyparissos** (, ) je v gréckej mytológii mladík z ostrova Keós, priateľ boha Apolóna.

Kyparissos bol veľmi krásny mladík, ktorého si obľúbil boh Apolón. Žil na ostrove Keós a jeho najmilším druhom bol obrovský jeleň, zasvätený nymfám, ktorému pri prechádzkach na lúkach hral na lýre a vodil ho k prameňom.

Raz si ho v horúci letný deň pomýlil na poľovačke s divým jeleňom a zabil ho oštepom. Zo žiaľu sa rozhodol vziať si život a prosil boha Apolóna, aby naveky smel po svojom miláčikovi smútiť. Apolón jeho prosbe vyhovel a premenil ho na štíhli strom (cyprus), ktorý rastie v Grécku všade tam, kde niekto trúchli.

Z gréckeho slova "kyparissos" pochádza aj naše pomenovanie stromu cyprus. V Grécku, ale aj inde v Stredomorí sa cyprusy sadia na cintoríny dodnes.

## Referencie a bibliografia

Kategória:Postavy gréckej mytológie
VKontakte

**VKontakte** (, skrátene **VK**) je sociálna sieť dostupná vo viacerých jazykoch, ale obzvlášť populárna medzi ruskojazyčnými používateľmi po celom svete, predovšetkým v Rusku, Ukrajine, Kazachstane, Moldavsku, Bielorusku a Izraeli. Podobne ako ostatné sociálne siete, umožňuje VK používateľom kontaktovať priateľov, vytvárať skupiny, verejné stránky a podujatia, zdieľať obrázky, zvuk, video a hrať browserové hry.

V marci 2013 bolo na VK vyše 206 miliónov účtov. VK je na 25. mieste podľa zoznamu top 500 najnavštevovanejších stránok, ktorý uverejňuje Alexa a zároveň druhá najnavštevovanejšia stránka v Rusku. V decembri 2012 službu VKontakte použilo priemerne 43 miliónov ľudí denne.

## História
[thumb|[Pavel Durov, zakladateľ VKontakte.ru, na svoje 26. narodeniny, 10. októbra 2010.]]
Tvorca siete Pavel Durov spustil beta testovanie VKontakte v septembri 2006, krátko po promovaní na Petrohradskej štátnej univerzite. Nasledujúci mesiac si zaregistroval doménu *vkontakte.ru*. Registrácia bola pôvodne obmedzená pre ľudí z univerzitného prostredia, ktorý dostali pozvánku. Napriek tomu sieť rýchlo rástla. Vo februári 2007 dosiahol počet používateľov 100 tisíc a stala sa druhou najväčšou sieťou v Rusku. V rovnakom čase čelila vážnym DDoS útokom, ktoré ju nakrátko vyradili. Počet používateľov prevýšil jeden milión v júli 2007 a 10 miliónov v apríli 2008. V decembri 2008 VK predbehla svojho ruského rivala – sieť Odnoklassniki.

## Popularita
Podľa rankingu Alexa Internet je VK jednou z najnavštevovaneších stránok v postsovietskych krajinách. V Rusku a Bielorusku patrí sieti druhá priečka. V Ukrajine je VKontakte tretia najnavštevovanejšia stránka. V Kazachstane je na štvrtej pozícii.
Kým Facebook má v Rusku 1 244 280 používateľov, na VKontakte má profil až 75 604 275 ľudí.

## Referencie

## Iné projekty

## Externé odkazy
* Domovská stránka

## Zdroj

Kategória:Webové stránky
Kategória:Sociálne siete
Švajčiarske národné vodnopólové družstvo mužov

**Švajčiarske národné vodnopólové družstvo mužov** je národné družstvo mužov, ktoré reprezentuje Švajčiarsko v medzinárodných vodnopólových súťažiach a priateľských zápasoch. Funguje pod záštitou *Schweizerischer Schwimmverband* (SSCHV). Jeho najlepší výsledok je 7. miesto na Majstrovstiev Európy. 

## Vrcholné podujatia
Na olympijských hrách sa švajčiarske družstvo zúčastnilo 5-krát. Najlepšie umiestnenie dosiahlo hneď pri svojich prvých štartoch, keď v roku 1920 a 1924 skončilo jedenáste, hoci v zápasoch nebodovalo. Naposledy štartovalo v Londýne 1948, kde skončilo na 12. priečke. Od roku 1960, odkedy sa hrá svetová či európska kvalifikácia na olympijský turnaj, sa mu ani raz nepodarilo na ňu kvalifikovať. Na Majstrovstvá sveta sa družstvu nepodarilo kvalifikovať ani raz. 

Na Majstrovstvách Európy sa družstvo zúčastnilo rovnako 5-krát. V roku 1950 pri svojom prvom štarte na ME skončilo siedme, hoci nebodovalo ani v jednom zápase. Naposledy sa na vrcholnom podujatí ME zúčastnilo v nemeckom Bonne v roku 1989, kde skončilo na 14. priečke. Od roku 1994 sa zúčastňuje sporadicky iba B kategórie ME. V roku 2009 ich aj organizovalo, ale skončilo na poslednom 12. mieste.

## Výsledky
;Olympijské hry

;Majstrovstvá sveta
* *nekvalifikovalo sa*

;Majstrovstvá Európy

;Majstrovstvá Európy B kategórie

## Referencie

* todor66.com 

## Pozri aj
* Švajčiarske národné vodnopólové družstvo žien

## Externé odkazy
* Oficiálna stránka Schweizerischer Schwimmverband //

Kategória:Národné vodnopólové družstvá
Vodné pólo
Národné
Spoločnosť priateľov detí z detských domovov Úsmev ako dar

náhľad|Sídlo na Ševčenkovej

**Spoločnosť priateľov detí z detských domovov Úsmev ako dar** alebo skrátene **Úsmev ako dar** je slovenská nezisková charitatívna organizácia, ktorej cieľom je pomoc deťom z detských domovov. Predsedom je Prof. MUDr. Jozef Mikloško, PhD, syn politika Jozefa Mikloška.

## História
Prvotná myšlienka vznikla v 70. rokoch v Česko-slovenskej televízii, keď si šoféri Brigády socialistickej práce (BSP) Mirka Nešpora vzali pod patronát detský domov v Holíči, pretože tam vyrastal jeden z ich kolegov. Od roku 1975 začali byť organizované pravidelné návštevy, konali sa letné tábory, karnevaly, výlety a vianočné besiedky. V roku 1982 bol zorganizovaný prvý ročník Vianočného benefičného koncertu v bratislavskom Dome ROH (dnes Dom odborov Istropolis) s účasťou detí z 25 detských domovov z vtedajšieho Západoslovenského a Juhomoravského kraja, kde vystupovali významní umelci. V roku 1991 založili nástupcovia zakladateľov *Spoločnosť priateľov detských domovov Úsmev ako dar*. Po čase sa zmenil názov na súčasný, pretože podľa predstaviteľov združenia tu nie sú pre domovy, ale pre deti.

## Súčasnosť
Spoločnosť priateľov detí z detských domovov Úsmev ako dar je najstaršou a najväčšou mimovládnou organizáciou pôsobiacou v oblasti náhradnej starostlivosti a pomoci krízovým rodinám. Zameriava sa na podporu detí v detských domovoch, na prácu s ohrozenou rodinou, vzdelávanie a sprevádzanie náhradných rodín a pomoc mladým dospelým po odchode z detského domova. Svoju víziu „*…aby každé dieťa malo rodinu*“ prakticky a odborne presadzuje už 30 rokov. Prvoradým záujmom organizácie Úsmev ako dar je skvalitniť život detí v ohrozených rodinách a náhradnej starostlivosti, o čo sa usiluje ako na individuálnej, tak na celospoločenskej úrovni.

Spoločnosť Úsmev ako dar uznáva a rešpektuje dôstojnosť každého človeka, a to od jeho počatia. Pri svojich aktivitách má vždy na zreteli najvyšší záujem dieťaťa. Rodinu chápe ako prirodzené prostredie pre život dieťaťa, a nezabúda ani na význam širšieho príbuzenstva. S veľkou úctou pristupuje k ľuďom, ktorí sa starajú o dieťa mimo biologickej rodiny a napĺňajú jeho potreby. Rešpektuje právo dieťaťa spolupracovať na rozhodnutiach, ktoré sa ho bytostne týkajú. Váži si všetkých svojich členov, zamestnancov a dobrovoľníkov. Úsmev ako Dar sa spolupodielal na zrušenie Detského mestečka Trenčín v roku 2005, kde v tomto projekte sa od roku 1973 zaviedla rodinná výchova.

Centrála spoločnosti sídli v Bratislave-Petržalke na Ševčenkovej 21. Pobočky Úsmevu nájdete aj v Trnave, Prievidzi, Banskej Bystrici, Nitre, Ružomberku a v Košiciach.     
## Referencie

## Externé odkazy
* Oficiálna stránka

Kategória:Nadácie na Slovensku
Kategória:Neziskové organizácie
Kategória:Detské organizácie
Kategória:Petržalka
Kategória:Charitatívne organizácie
Bambi (film 1942)

**Bambi** je americký animovaný film z roku 1942. Filmu sa režisérsky ujal David Dodd Hand a jeho producentom bol Walt Disney. Námet pochádza z rovnomennej detskej knihy, ktorú napísal rakúsky spisovateľ Felix Salten. Je to piaty film z takzvanej animovanej klasiky Walta Disneyho. Snímka bola nominovaná na Oscara v kategóriach najlepší zvuk, najlepšia hudba a najlepšia filmova pieseň.

V roku 2008 ho Americký filmový inštitút zaradil medzi 10 najlepších animovaných filmov na svete.

Hlasy postavičiek v origináli nahovorili herci Bobby Stewart, Donnie Dunagan, Hardie Albright, John Sutherland, Paula Winslowe, Peter Behn, Tim Davis, Sam Edwards, Cammie King, Will Wright, Ann Gillis a Sterling Holloway. Hudbu zložili Frank Churchill a Edward H. Plumb.

Na film v roku 2006 nadviazalo pokračovanie *[[Bambi 2]]*.

## Obsadenie

## Referencie

## Externé odkazy
* Oficiálna stránka
* 
* 

## Zdroj
* 

Kategória:Filmy z 1942
Kategória:Kreslené filmy Disney
Kategória:Filmy podľa názvu
Liga za duševné zdravie

náhľad|Sídlo Ligy za duševné zdravie
**Liga za duševné zdravie** je slovenské nezávislé záujmové združenie, ktorého cieľom je podpora duševného zdravia. Vzniklo v roku 2001, keď sa počas príprav na *Rok duševného zdravia* vyskytla potreba organizácie, ktorá by sa venovala kampani a rátalo sa s tým, že po skončení podujatia bude jej náplňou pomoc a poradenstvo pre ľudí s psychickými chorobami.  Každoročne organizuje *Deň nezábudiek*, celonárodnú zbierku na pomoc psychicky chorým ľuďom.

## Sídlo
Sídli v Bratislave-Petržalke na Ševčenkovej 21 v priestoroch bývalého Domu služieb, spolu so spoločnosťou Úsmev ako dar a občianskym združením Tančiareň Miriam. Pôvodne mali tieto tri subjekty priestory prenajaté od mesta, v roku 2005 im mesto túto budovu výhodne predalo (vzhľadom na ich neziskový štatút), trhová hodnota objektu bola 14,5 milióna korún, odkúpili ho za 5 miliónov. Ako motív pre kúpu v tomto roku uviedli, že sa obávali, aby im ju po voľbách nová samospráva neponúkla za trhovú cenu. V roku 2012 došlo k rekonštrukcii budovy, ktorá priniesla úsporu energie. V minulosti bola súčasťou objektu aj chránená kaviareň, kde obsluhovali ľudia s psychickým handicapom.

## Referencie

## Externé odkazy
* oficiálna stránka združenia

Kategória:Psychiatria na Slovensku
Kategória:Inštitúcie na Slovensku
Kategória:Neziskové organizácie
Kategória:Petržalka
Citroën Belphégor

náhľad|Interiér modelu 350
**Citroën Belphégor** je nákladný alebo osobný automobil, ktorý vyrábala francúzska automobilka Citroën v rokoch 1964 až 1972. Bol stavaný pre hmotnosti od 3,5 do 8 ton. Model bol konkurentom pre Renault Super Galion SG4, v Česko-Slovensku známy ako Avia.

Nahradil modely U23 a T55. Dizajn vytvoril Flaminio Bertoni sochár a dizajnér Citroënov Traction Avant, 2CV, DS, Ami 6. Zaujímavosťou bolo použitie sklenených priezorov pri nohách vodiča a spolujazdca. Vodič tak mohol vidieť priamo pred automobil ale nebolo mu vidieť na nohy. Kabína mala nezávislé zavesenie na štyroch tlmičoch čo zabezpečovalo oproti konkurencii nadštandardný komfort posádky. Aerodynamický tvar kabíny zasa znižoval spotrebu.

V roku 1967 sa Citroën spojil s výrobcom nákladných automobilov Berliet. Prebral tak výrobu kamiónov vo Vénissieux. Belphégor tak bol postupne nahradený sériou Citroën K.

## Modely Belphégor
* 4 valec :
** *350* : celková hmotnosť C.H. 5 990 t.
** *370* : C.H. 6 250 t.
** *450* nahradil model *350* v roku 1968 : CH. 6 990 t.
** *480* : C.H. 7 400  t.
* 6 valec : 
** *600* : C.H. 10 300 t.
** *700* nahradil model *600* v roku 1966 : C.H. 11 990 t.
** *800* : C.H. 10 990 t.
** *700* ťahač : C.H. 18 950 t.
** *850* spécial (cisterna) : C.H. 12 400 t.

## Motorizácie

## Prevodovky

Prevodová skriňa « 30 % » umožňuje veľa výhod pre pracovné špeciály na stavby, lomy. Môže byť vybavená príslušenstvom ako navijak, hydraulický sklápač, nakladač.

## Hydropneumatické brzdy
náhľad|Detail zobrazuje použitie záťažového regulátora pre zadnú nápravu
Belphégor prebral hydropneumatické brzdy z Citroënu DS. Používal dva nezávislé brzdové okruhy čo bolo na tú dobu netradičné riešenie bezpečnosti. Je to neobvyklé riešenie lebo väčšinou sa používali klasické brzdy alebo pri väčších nákladných vozidlách vzduchové brzdy.

Hydropneumatické brzdy sú oveľa účinnejšie ako klasické hydraulické, pracujú s viac ako dvojnásobným tlakom. Belphégor však nemal hydropneumatické odpruženie a nemohol ho tak využiť na reguláciu tlaku, bol potrebný nezávislý záťažový regulátor. (Zariadenie ktoré v závislosti na hmotnosť nákladu reguluje účinok bŕzd.) Mechanický systém tak rozdeľuje brzdný účinok medzi prednú a zadnú nápravu podľa zaťaženia. Inováciou bolo aj použitie indikátora opotrebenia bŕzd na palubnej doske.

## Podvozok
Podvozok bol použitý klasickej koncepcie. Listové pružiny vpredu a vzadu, vzadu s postupným upínaním. Kabína bola pripojená k rámu prostredníctvom štyroch nezávislých tlmičov. Tento systém nezávislého odpruženia kabíny sa používa u nákladných vozidiel dodnes.

## Iné projekty

## Externé odkazy
* Stránka Belphégorov 
* Citroënnet 

Belphégor
Bambi

**Bambi** (z  – malé dieťa) môže byť
* kniha Felixa Saltena, pozri Bambi (kniha)
* film z produkcie Walta Disneyho, pozri Bambi (film 1942)
* nemecká mediálna cena udeľovaná vydavateľstvom Hubert Burda Medien, pozri Bambi (cena)
Izabela Kastílska

**Izabela Kastílska** môže byť:
*aragónska, sicílska a valencijská kráľovná v 14. storočí, pozri Izabela Kastílska (1283 –  1328)
*manželka vojvodu z Yorku Edmunda of Langley v 14. storočí, pozri Izabela Kastílska (vojvodkyňa z Yorku)
*manželka kastílskeho kráľa Jána II. v 15. storočí, pozri Izabela Portugalská (1428 – 1496)
*najčastejšie: kastílska kráľovná v 15. storočí, manželka Ferdinanda II. Aragónskeho, pozri Izabela I. (Kastília)
*portugalská kráľovná v 15. storočí, dcéra Ferdinanda II. Aragónskeho a Izabely I. Kastílskej, pozri Izabela Aragónska (1470 – 1498)
*manželka dánsko-nórsko-švédskeho kráľa Kristiána II., dcéra kastílskej kráľovnej Jany a spolukráľa Filipa I. Habsburského, synonymum: Alžbeta Rakúska, pozri Izabela Habsburská
*španielska kráľovná v 19. storočí, pozri Izabela II. (Španielsko)

Kastílska, Izabela
Židia v Bulharsku

náhľad|Sofijská synagóga
**[[Židia|Židovská]] komunita v [[Bulharsko|Bulharsku]]** patrí prevažne k sefardskej židovskej vetvi. V súčasnosti žije v Bulharsku približne 2 100 Židov.

## Dejiny
Po vyhnaní Židov zo Španielska Ferdinandom Aragónskym a Izabelou Kastílskou našla veľká časť Židov z Pyrenejského polostrova útočisko v Osmanskej ríši a usadili sa aj na území dnešného Bulharska. Ich spoločenským a kultúrnym centrom sa stala Sofia. Nevyčnievali nad bežné obyvateľstvo a ostatní spoluobčania ich rešpektovali a postavili sa za nich, keď im hrozilo nebezpečenstvo. Potom čo sa Bulharsko stalo spojencom hitlerovskej Tretej ríše, bol vydaný zákon na ochranu národa. Židom boli do istej miery obmedzené práva (nesmeli chodiť v noci von, boli uzavreté židovské kultúrne inštitúcie a museli nosiť označenie svojej príslušnosti). Proti tomuto nariadeniu ľudia z celého Bulharska protestovali. Na rozdiel od ostatných štátov Európy však toto označenie pozostávalo z malého žltého odznaku. Situácia sa však zhoršovala a v roku 1943 začali prvé deportácie do koncentračných táborov. Medzi prvými boli deportovaní Židia z obsadených území gréckej Trácie a Makedónie – približne 11 000 ľudí. Keď malo dôjsť k deportácii bulharských Židov, tak sa na ich stranu opäť postavila bulharská spoločnosť (napr. Zväz spisovateľov, Advokátska komora, zväzy umelcov atp.). Faktickú účinnosť tieto protesty však nemali. K zastaveniu transportov prispelo, že sa obyvatelia mesta Kiustendil obrátili na svojho poslanca a zároveň podpredsedu parlamentu Dimitara Peševa. Tomu sa následne podarilo presvedčiť 42 svojich kolegov a podpísali rezolúciu, že Židia pre Bulharsko nie sú problém, a že by ich vydanie bolo urážkou Bulharov. Po tomto vystúpení sa na stranu zastavenia deportácií postavil aj cár Boris III. Vláda tak miesto do koncentračných táborov poslala Židov do vidieckych giet a pracovných táborov v Bulharsku. V povojnovom období začalo s nástupom komunistickej strany prenasledovanie náboženských spoločností. Následkom toho emigrovalo 90 % bulharských Židov na územie dnešného Štátu Izrael.

## Demografia
Súbor:Graf demografie bulharsko.jpg

*Zdroje dát: [http://www.ushmm.org/wlc/article.php?lang=en&ModuleId=10005161 rok 1933], [http://www.ushmm.org/wlc/article.php?lang=en&ModuleId=10005687 rok 1950], [http://www.ajcarchives.org/AJC_DATA/Files/1966_15_WJP.pdf rok 1965] , [http://www.ajcarchives.org/AJC_DATA/Files/1983_12_WJP.pdf rok 1980] , [https://web.archive.org/web/20080513110652/http://www.jafi.org.il/education/100/concepts/demography/demtables.html rok 2002], [http://www.ajcarchives.org/AJC_DATA/Files/2005_4_WJP.pdf rok 2005] *

## Referencie

* 

## Externé odkazy
* Český rozhlas - Príbeh Židov v Bulharsku

Kategória:Etniká, národy a národnosti v Bulharsku
Kategória:Náboženstvo v Bulharsku
Bulharsko
Bulharsko
Déimachos (syn Nélea)

**Déimachos** (, ) je v gréckej mytológii syn pylského kráľa Nélea a jeho manželky Chlóridy.

Déimachos mal dvanásť súrodencov, sestru Péro a bratov, Taura, Asteria, Pylaóna, Alastora, Eurybia, Epilaa, Frasia, Eurymena, Euagora, Periklymena a Nestora.

Déimachos sa so svojimi desiatimi bratmi a s otcom vypravili ako spojenci élidskeho kráľa Augeia do vojny proti najväčšiemu gréckemu hrdinovi Heraklovi a v boji s ním padli. Ich rod však nevyhynul, lebo Néleov najmladší syn Nestor sa pre svoju mladosť výpravy nezúčastnil a v Pyle potom prevzal kráľovské žezlo. Po rokoch sa Nestor ako najstarší achájsky vodca preslávil v trójskej vojne.

## Referencie a bibliografia

Kategória:Postavy gréckej mytológie
Židia proti okupácii

[náhľad|Demonštrujúci aktivisti JATO [Seattle, 2002]]
**Židia proti okupácii** (Jews Against the Occupation, skrátene JATO) je skupina pôvodne z New Yorku, ktorá sama seba nazýva „organizáciou moderných, sekulárnych a veriacich Židov rôzneho veku usilujúcich o mier v oblasti Izraela a Palestíny prostredníctvom spravodlivosti pre Palestínčanov aj Izrael“. Tiež požadujú zbúranie bezpečnostnej bariéry na pomedzí Izraela a Západného brehu Jordánu, ktorú nazývajú „Stenou apartheidu“ (*Apartheid Wall*).

Organizácia tvrdí, že hľadá jednotu s palestínskym ľudom podporou ľudských väzieb, ktoré presahujú náboženské, etnické a politické rozpory. Protestujú najmä proti následujúcim šiestim bodom:
 
* Izraelské osady a okupácia palestínskych území
* Vojenské útoky izraelskej armády a policajná brutalita
* Vojenská a finančná podpora Izraela zo strany USA
* Ekonomické obmedzovanie palestínskej spoločnosti zo strany Izraela
* Vyhnanie a vyháňanie Palestínčanov z ich domovov
* Cenzúra protiizraelských politických názorov pod zámienkou obvinenia z antisemitizmu.

Podľa Rachel Newmannovej, členky JATO http://www.jatonyc.org/rachel.htm  
:„Izrael bol vytvorený čiastočne kvôli antisemitizmu a čiastočne tiež preto, že USA chceli mať na Blízkom Východe nearabského partnera, ktorý by pomohol podporiť záujmy USA v ropnej oblasti“

## Pozri aj
* Izraelsko-palestínsky konflikt
* Anarchisti proti múru
* Antisionizmus

## Externé odkazy
* Oficiálne stránky Židia proti okupácii New York 
* Oficiálne stránky Židia proti okupácii New Jersey

## Zdroj
* 

Kategória:Antisionizmus
Kategória:Organizácie na ochranu ľudských práv
Kategória:Izraelsko-palestínsky konflikt
Vysoká škola Goethe Uni Bratislava

**Vysoká škola Goethe Uni Bratislava** bola súkromná vysoká škola, ktorá pôsobila na Slovensku od roku 2012. Zabezpečovala vysokoškolské vzdelávanie prvého a druhého stupňa na svojich troch fakultách. Zriaďovateľom školy bola spoločnosť Vysoká škola Goethe Uni Bratislava, a.s. Vysoká škola pôsobila na základe uznesenia vlády č. 361 zo dňa 18. júna 2012.

Predpokladom na štúdium na tejto vysokej škole bolo ovládanie nemeckého jazyka, dominantného jazyka vyučovania. Základnou ideou bolo ponúknuť nemecky hovoriacim mladým ľudom z priľahlého regiónu kvalitné vzdelanie v medzinárodnom prostredí. Spolupracovala s medzinárodnými  vysokými školami a univerzitami.

Vysoká škola bola zrušená koncom roka 2015 odňatím štátneho súhlasu na návrh ministra školstva Juraja Draxlera. Draxler sa vo februári 2015 vyjadril, že predpokladá zrušenie školy. Dôvodom podľa neho bolo neplnenie podmienok akreditácie. Skončiť mala do  *„konca [vtedajšieho] roku“*. Rektor Ľubomír Šlahor tvrdil, že o ničom nevie a škola vypracováva podklady pre Akreditačnú komisiu. Neistota ostávala ohľadne schválených programov. 64 vtedajších študentov od augusta 2015 nemuselo mať kde doštudovať.

## Fakulty
* Fakulta medzinárodného podnikania 
* Fakulta mediálnych a kultúrnych štúdií
* Fakulta cestovného ruchu so sídlom v Piešťanoch

## Pozri aj
* Zoznam vysokých škôl na Slovensku

## Referencie

## Externé odkazy
* Oficiálna stránka školy 

Kategória:Súkromné vysoké školy na Slovensku
Kategória:Organizácie založené v 2012
Kategória:Školy v Bratislave
Írske národné vodnopólové družstvo mužov

**Írske národné vodnopólové družstvo mužov** je národné družstvo mužov, ktoré reprezentuje Írsko v medzinárodných vodnopólových súťažiach a priateľských zápasoch. Funguje pod záštitou *Swim Ireland* (SI), konkrétne pod sekciou *Irish Water Polo Association* (IWPA). Jeho najlepší výsledok je 12. miesto na Letných olympijských hrách. 

## Vrcholné podujatia
Na olympijských hrách sa írske družstvo zúčastnilo iba 2-krát. Lepšie umiestnenie dosiahlo pri svojom druhom štarte, keď v roku 1928 skončilo dvanáste, hoci v jedinom zápase nebodovalo, keď neprešlo cez osemfinále. Naposledy štartovalo v Londýne 1948, kde skončilo na 12. priečke. Potom sa už olympijského turnaja nikdy nezúčastnilo. Na Majstrovstvá sveta sa družstvu nepodarilo kvalifikovať ani raz. 

Na Majstrovstvách Európy sa družstvo zúčastnilo rovnako 2-krát. V rokoch 1966 a 1970 skončilo zhodne pätnáste. Od roku 1994 sa zúčastňuje sporadicky iba B kategórie ME. Na poslednom podujatí B kategórie v roku 2007 v Manchesteri skončilo na poslednom mieste.

## Výsledky
;Olympijské hry

;Majstrovstvá sveta
* *nekvalifikovalo sa*

;Majstrovstvá Európy

;Majstrovstvá Európy B kategórie

## Referencie

* todor66.com 

## Pozri aj
* Írske národné vodnopólové družstvo žien

## Externé odkazy
* Oficiálna stránka Irish Water Polo Association 
* Staršia stránka Irish Water Polo Association 
* Oficiálna stránka Swim Ireland 

Kategória:Národné vodnopólové družstvá
Vodné pólo
Národné
Janeček

**Janeček** je priezvisko, pozri Janeček (priezvisko), napr.:

* Bernard Janeček (1814 – 1887), český vojenský veliteľ
* František Janeček, viacero osôb
* Jiří Janeček, viacero osôb
* Josef Janeček (* 1952), český politik (KDU-ČSL)
* Julius Janeček, český hudobný publicista
* Karel Janeček, viacero osôb
* Matúš Janeček (* 1985), slovenský atlét (beh cez prekážky)
* Miloš Janeček (* 1950), český politik, senátor (ČSSD)
* Ota Janeček (1919 – 1996), český výtvarník
* Pavel Janeček, viacero osôb
* Vít Janeček (* 1970), český režisér dokumentárnych filmov

## Pozri aj
* Janečková
* Janetschek
* Janečko
* Janečka
* Janáček
* Janek